朱至澍

蜀愍王朱至澍 ， 祖籍安徽鳳陽 ， 明朝第十三代蜀王 。 爲明太祖十世孫 、 明太祖十一子朱椿九世孫 ， 恭王朱奉銓嫡第一子 。 萬曆三十年 （ 1602年 ） 封世孫 ， 萬曆四十四年 （ 1616年 ） 改封世子 ， 後襲封蜀王 。 崇禎十七年 （ 1644年 ） 七月 ， 張獻忠率兵自重慶薄成都 。 是時成都城內 ， 帶甲武士尚有三萬 。 朱至澍召集四川院司道府各官 ， 及在城紳士 ， 赴承運殿議 ， 假言崇禎帝駕幸通州 ， 頒有密詔 ， 調天下勤王之師 。 四川巡按劉之勃率官俯伏殿前 。 後朱至澍欲稱監國 ， 之勃怫然而起 ， 由承運左門出 ， 又出端禮門 ， 躍入金水河中 ， 大呼 ： “ 吾得見二祖列宗於地下矣 ！ ” 左右救回公署 。 之勃閉門三日 ， 城守懈弛 ， 張獻忠所派奸細遂乘機潛入成都城 ， 俱扮作乞丐 、 醫卜 、 客商等 ， 投於大慈寺 、 延慶寺中 。 之後又過四日 ， 司道各官齊赴察院 ， 踵門哀求 ， 之勃方出視事 ， 復至蜀王府中 ， 議論戰守之策 。 衆官向朱至澍請餉 ， 朱至澍稱 ： “ 孤庫中錢糧有數 ， 只有承運殿一所 ， 老先生等拆去變賣充餉 。 ” 之勃厲聲曰 ： “ 殿下 ！ 承運殿無人買得起 ， 惟有李自成是受主 。 ” 數日後 ， 張獻忠大隊至成都城下 ， 四面攻打 。 之勃等率衆固守 ， 城內施放火銃大炮 ， 傷敵無數 。 圍困數日之後 ， 奸細於八月九日在城內放火 ， 張獻忠於成都城外西北角淘坑窖數百丈 ， 直透城腳 ， 窖內填塞火藥萬桶 ， 透引線出窖外 ， 舉火一發 ， 勢如山崩 ， 城牆磚石飛揚半空 ， 成都城遂陷 。 崇禎十七年 ( 1644年 ) 八月朱至澍與妃嬪 、 宮女等投王宮後面之琉璃井自殺 。 四川巡撫龍文光 、 巡按劉之勃同時遇害 。 三日後 ， 於琉璃井中出蜀王與妃屍 ， 張獻忠手刃之 ， 被創者三處 ， 方遣人舁出東門 ， 沉之江中 。 朱至澍投井時 ， 其世子年十八歲 ， 同世子妃 、 世孫三人 、 郡主二人 （ 各七八歲 、 十餘歲不等 ） 俱被生擒 。 張獻忠封蜀世子爲太平公 ， 不久鴆殺之 ， 世子妃發爲娼戶 。 一年後 ( 隆武元年十二月 ， 1645年 ) ， 朱至澍另一子朱平樻由紹宗隆武帝封爲蜀王 。 隆武帝諡朱至澍爲愍王 。